b'\n_START_ARTICLE_\nKralj Ojdip\n_START_SECTION_\nZasnova zgodbe:\n_START_PARAGRAPH_\nBog Apolon je tebanskemu kralju Lajosu prerokoval, da ga bo ubil lastni sin, \xc4\x8de se mu bo ta rodil. Kljub svarilu bogov pred nesre\xc4\x8do se je Lajos odlo\xc4\x8dil za potomstvo. Rodil se mu je sin, ki se ga je, zaradi prerokbe, zelo bal. Dal mu je prebosti kite na gle\xc5\xbenjih, nato pa ga izro\xc4\x8dil slu\xc5\xbeabniku z naro\xc4\x8dilom, naj ga na planini Kitajru izpostavi zverem. Slu\xc5\xbeabniku se je otrok zasmilil, zato ga je izro\xc4\x8dil pastirju, ki je pasel \xc4\x8dredo na tej planini, ta pa je dojen\xc4\x8dka izro\xc4\x8dil svojemu kralju Polibu, ki si ga je prisvojil in ga poimenoval Ojdipus._NEWLINE_Ojdipus je odra\xc5\xa1\xc4\x8dal v korintski kraljevi hi\xc5\xa1i. \xc5\xbdivel je sre\xc4\x8dno z nadomestnima star\xc5\xa1ema, ne da bi se tega sploh zavedal. Na zabavi pa mu je eden od pijanih gostov povedal, da je "podtaknjen o\xc4\x8detu." Ta novica ga je prizadela. O\xc4\x8de in mati sta ga mirila in kaznovala pijanega gosta, vendar Ojdipusa novica ni in ni pustila pri miru. Odlo\xc4\x8dil se je, da bo obiskal prero\xc4\x8di\xc5\xa1\xc4\x8de Delfi in tam posku\xc5\xa1al izvedeti odgovor na vpra\xc5\xa1anje, ki mu ni dalo miru._NEWLINE_Prero\xc4\x8di\xc5\xa1\xc4\x8de Delfi pa mu ni dalo pri\xc4\x8dakovanega odgovora. Izvedel je le svojo usodo, ki je govorila o tem, da bo ubil lastnega o\xc4\x8deta in se poro\xc4\x8dil z rodno materjo._NEWLINE_Ojdipus je ostal prepri\xc4\x8dan, da sta Polib in njegova \xc5\xbeena Meropa njegova prava star\xc5\xa1a, zato se je izogibal Korinta, saj ni hotel, da bi se prerokba uresni\xc4\x8dila._NEWLINE_Isto\xc4\x8dasno kot Ojdipus je v Delfe potoval tudi Laj. Ko so se sre\xc4\x8dali na ozki poti, je kraljev glasnik Ojdipu ukazal, da se mora umakniti. Ojdip tega ni storil, zato ga je voznik udaril z bi\xc4\x8dem. Zaradi tega udarca pa se je vnel pretep, v katerem je Ojdip ubil svojega pravega o\xc4\x8deta Laja in vse njegovo spremstvo, razen enega, ki je pobegnil. S tem se je uresni\xc4\x8dil prvi del prerokbe._NEWLINE_Edini pre\xc5\xbeiveli \xc4\x8dlan iz Lajeve skupine se je vrnil v mesto in sporo\xc4\x8dil, da je bil Laj ubit._NEWLINE_Kmalu za tem pa je de\xc5\xbeelo Tebe zadela huda nesre\xc4\x8da. V de\xc5\xbeelo je pri\xc5\xa1la Sfinga z \xc5\xbeensko glavo, levjimi \xc5\xa1apami in ogromnimi perutmi. Ubila je vsakega, ki ni znal re\xc5\xa1iti njene uganke, ki se je glasila: zjutraj hodi po \xc5\xa1tirih, opoldne po dveh, zve\xc4\x8der po treh; \xc4\x8dim ve\xc4\x8d nog ima, tem po\xc4\x8dasneje se premika - kaj je to?_NEWLINE_Tebanci so v obupu re\xc5\xa1itelju uganke obljubili roko kraljice Jokaste in vladarski prestol._NEWLINE_Takrat pa je v Tebe pri\xc5\xa1el Ojdipus, ki je razvozlal uganko. Re\xc5\xa1itev uganke se je glasila: \xc4\x8dlovek se kot dete plazi po \xc5\xa1tirih, odrasel hodi po dveh, starcu je palica za tretjo nogo. Sfinga se je od sramote vrgla v prepad, Ojdipus pa je postal tebanski kralj in Jokastin mo\xc5\xbe. _NEWLINE_V tem zakonu so se mu rodili \xc5\xa1tirje potomci: sinova Eteokles in Polinejk ter h\xc4\x8deri Antigona in Ismena._NEWLINE_\xc4\x8cez nekaj let pa je bog Apolon na mesto Tebe poslal kugo. Kuga naj bi se kon\xc4\x8dala takrat, ko bodo izsledili morilca kralja Laja. _NEWLINE_Ojdipus je pri\xc4\x8del iskati morilca in nazadnje odkril, da je morilec sam. Spoznal je, da je ubil svojega o\xc4\x8deta in se poro\xc4\x8dil z rodno materjo. Jokasta se je od sramu obesila, Ojdipus pa se je oslepil.\n_START_SECTION_\nObnova zgodbe:\n_START_PARAGRAPH_\nBog Apolon je nad mesto Tebe poslal kugo, ki je mno\xc5\xbei\xc4\x8dno pobijala prebivalstvo. Ojdipus, ki je vladal mestu, ni poznal na\xc4\x8dina, s katerim bi za\xc5\xa1\xc4\x8ditil mesto pred boleznijo. Prepri\xc4\x8dan je bil, da bo v Delfih na\xc5\xa1el pravo re\xc5\xa1itev, zato je Jokastinega brata Kreona poslal v prero\xc4\x8di\xc5\xa1\xc4\x8de Delfi._NEWLINE_Ko se je Kreon vrnil iz prero\xc4\x8di\xc5\xa1\xc4\x8da, je povedal Ojdipusu, da se bo kuga kon\xc4\x8dala takrat, ko bo ma\xc5\xa1\xc4\x8devana smrt kralja Lajosa._NEWLINE_Ojdipus se je odlo\xc4\x8dil, da poi\xc5\xa1\xc4\x8de in kaznuje morilca z izgonom iz mesta ali smrtjo. Vse prebivalce mesta je pozval k sodelovanju._NEWLINE_Kljub temu, da je Ojdipus iskal morilca kralja Lajosa, je bil neuspe\xc5\xa1en. Za pomo\xc4\x8d je prosil slepega Tejreziasa, ki je vedel vse, kar so vedeli bogovi. Ta pa mu je povedal, da je morilec Lajosa Ojdipus sam in da se je prerokba bogov uresni\xc4\x8dila._NEWLINE_Ojdipus je bil prepri\xc4\x8dan, da to ne more biti res, zato je Tejreziasu ukazal, naj odide. Prepri\xc4\x8dan je namre\xc4\x8d bil, da si Kreon \xc5\xbeeli vladati namesto njega in ga ho\xc4\x8de odstraniti s prestola. Pri tem pa naj bi mu pomagal Tejrezias._NEWLINE_Naslednji dan je Kreon obiskal Ojdipusa in med njima se je vnel prepir. V ta prepir je posegla Jokasta. Ojdipus ji je povedal, \xc4\x8demu je nastal prepir, ona pa mu je razlo\xc5\xbeila, da je bil Lajos umorjen na potovanju v Delfe, na nekem razpotju. Ojdipus ji je ukazal, naj mu pove vse, kar ve o Lajosovi smrti. Jokasta mu je povedala in Ojdipus je pri\xc4\x8del sumiti in verjeti, da je res on ubil Lajosa. To slutnjo je zaupal tudi Jokasti, toda ona je bila trdno prepri\xc4\x8dana, da to ne more biti res. Prav tako tudi ni vedela, da je Ojdipus v resnici Lajosov in njen sin._NEWLINE_V mesto je pri\xc5\xa1el sel in sporo\xc4\x8dil Jokasti, da je umrl Polib. Ko je Jokasta sli\xc5\xa1ala za novico, da je Polib, za katerega je mislila, da je Ojdipusov o\xc4\x8de, umrl naravne smrti, si je oddahnila. Sedaj je bila prepri\xc4\x8dana, da se prerokba, ki je govorila, da bo Ojdipus ubil lastnega o\xc4\x8deta, ni uresni\xc4\x8dila. Sel je Ojdipusu rekel, da se lahko brez skrbi vrne domov na planino Kitajru k materi, vendar se je Ojdipus \xc5\xa1e vedno bal drugega dela prerokbe, ki je govorila o tem, da se bo poro\xc4\x8dil z rodno materjo._NEWLINE_Sel spozna, kdo je pravzaprav Ojdipus (Ojdipusa je \xc5\xa1e kot otroka Jokasta izro\xc4\x8dila pastirju in mu naro\xc4\x8dila, naj ga ubije. Pastirju pa se je dojen\xc4\x8dek zasmilil in izro\xc4\x8dil ga je slu, ta pa naprej Polibu. Polib ga je vzgojil, nato pa je Ojdipus ubil lastnega o\xc4\x8deta, ga nasledil na prestolu, se poro\xc4\x8dil z rodno materjo in imel z njo \xc5\xa1tiri otroke). Ko je sel svoje spoznanje zaupal Jokasti, je ta odhitela v hi\xc5\xa1o in se zaradi sramu obesila._NEWLINE_Kmalu zatem je tudi Ojdipus spoznal resnico. Odhitel je v hi\xc5\xa1o, kjer je zagledal grozljiv prizor, obe\xc5\xa1eno Jokasto. Iz Jokastine obleke je vzel zlati zaponki in si z njima izpraskal o\xc4\x8di, v prepri\xc4\x8danju, da so ga vodile v storjene napake._NEWLINE_Slep je stopil pred h\xc4\x8derki, Antigono in Ismeno, ter se poslovil od njih. Od\xc5\xa1el je v izgnanstvo. Star\xc5\xa1evstvo nad Antigono, Ismeno, Polineikom in Eteoklesom ter vladarski stol mesta Tebe pa je prevzel Jokastin brat Kreon.'